b'\n_START_ARTICLE_\nPerp walk\n_START_PARAGRAPH_\nPerp walk ("lainrikkojan k\xc3\xa4vely") on Yhdysvalloissa k\xc3\xa4ytetty nimitys tilanteesta, jossa poliisi k\xc3\xa4velytt\xc3\xa4\xc3\xa4 rikoksesta ep\xc3\xa4iltyj\xc3\xa4 tarkoituksella toimittajien ja valokuvaajien ohitse. Perp walk -k\xc3\xa4velyj\xc3\xa4 on tehty Yhdysvalloissa ainakin 1920-luvulta l\xc3\xa4htien, jolloin FBI:n silloinen johtaja J. Edgar Hoover k\xc3\xa4ytti sit\xc3\xa4 mediahuomion saamiseksi._NEWLINE_Perp walk on Yhdysvalloissa nykyisin kiistanalainen aihe. Menettelytavan vastustajien mukaan rikoksesta ep\xc3\xa4iltyjen vieminen k\xc3\xa4siraudoissa median eteen on syytt\xc3\xb6myysolettaman vastaista ja rankaisee my\xc3\xb6s sellaisia ihmisi\xc3\xa4, jotka my\xc3\xb6hemmin todetaankin oikeudessa syytt\xc3\xb6miksi. Menettelytavan kannattajien mukaan menettelyn tarkoituksena on l\xc3\xa4hett\xc3\xa4\xc3\xa4 mahdollisille tuleville rikoksentekij\xc3\xb6ille viesti siit\xc3\xa4, ett\xc3\xa4 rikoksella on seurauksia. Lis\xc3\xa4ksi perp walk tekee sen kannattajien mukaan oikeusprosessista julkisemman, jolloin oikeuslaitos ei voi m\xc3\xa4\xc3\xa4r\xc3\xa4t\xc3\xa4 ihmisille rangaistuksia piilossa julkisuudelta.'